pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-หลักฐานสำหรับการใช้สิทธิลดหย่อนภาษีจากการซื้อสินค้า OTOP หนังสือ และยางล้อรถ
วันศุกร์ที่ 14 ธันวาคม 2561
หลักฐานสําหรับการใช้สิทธิลดหย่อนภาษีจากการซื้อสินค้า OTOP หนังสือ และยางล้อรถ
กรมสรรพากรชี้แจงเพิ่มเติมเกี่ยวกับหลักฐานที่ใช้ในการหักลดหย่อนสําหรับการคํานวณภาษีเงินได้บุคคลธรรมดา กรณีมาตรการภาษีเพื่อส่งเสริมเกษตร ชุมชน และทุนมนุษย์ สําหรับการซื้อสินค้า OTOP หนังสือ และยางล้อรถ
นายปิ่นสาย สุรัสวดี รักษาการในตําแหน่งที่ปรึกษาด้านยุทธศาสตร์การจัดเก็บภาษี ในฐานะโฆษกกรมสรรพากร ได้ชี้แจงเพิ่มเติมเกี่ยวกับหลักฐานที่ใช้ในการหักลดหย่อนสําหรับการคํานวณภาษีเงินได้บุคคลธรรมดา กรณีมาตรการภาษีเพื่อส่งเสริมเกษตร ชุมชน และทุนมนุษย์ สําหรับการซื้อสินค้า OTOP หนังสือ และยางล้อรถ โดยบุคคลธรรมดาสามารถนําค่าซื้อสินค้าดังกล่าวที่ได้มีการซื้อระหว่างวันที่ 15 ธันวาคม 2561 ถึงวันที่ 16 มกราคม 2562 ไปหักเป็นค่าลดหย่อนในการคํานวณภาษีเงินได้บุคคลธรรมดา ตามจํานวนที่จ่ายจริงแต่ไม่เกิน 15,000 บาท และในกรณีผู้มีเงินได้จ่ายค่าซื้อสินค้าในช่วงเวลาดังกล่าว 2 ปีภาษี จะได้รับการลดหย่อนตามจํานวนที่จ่ายจริงในแต่ละปีภาษี แต่รวมกัน 2 ปีภาษีแล้ว ต้องไม่เกิน 15,000 บาท โดยสินค้าที่สามารถนํามาหักลดหย่อนภาษีทั้ง 3 ประเภท มีรายละเอียด ดังต่อไปนี้
1. สําหรับสินค้า OTOP ที่ได้ลงทะเบียนกับกรมการพัฒนาชุมชน จะต้องมีหลักฐานการซื้อสินค้าเป็นใบเสร็จรับเงิน (กรณีที่ผู้ขายสินค้าดังกล่าวไม่ได้เป็นผู้ประกอบการจดทะเบียนภาษีมูลค่าเพิ่ม) หรือใบกํากับภาษีแบบเต็มรูป (กรณีที่ผู้ขายสินค้าดังกล่าวเป็นผู้ประกอบการจดทะเบียนภาษีมูลค่าเพิ่ม)
2. สําหรับหนังสือรวมถึง e-Book แต่ไม่รวมถึงนิตยสารและหนังสือพิมพ์ จะต้องซื้อจากผู้ประกอบการ ที่เป็นบริษัทหรือห้างหุ้นส่วนนิติบุคคลและต้องมีหลักฐานการซื้อสินค้าเป็นใบเสร็จรับเงินหรือใบกํากับภาษีแบบเต็มรูป แล้วแต่กรณี
3. สําหรับยางล้อรถยนต์ ยางล้อรถจักรยานยนต์ และยางล้อรถจักรยานที่ซื้อจากผู้ประกอบการจดทะเบียนภาษีมูลค่าเพิ่ม ผู้เสียภาษีจะต้องมีหลักฐานการซื้อสินค้าเป็นใบกํากับภาษีแบบเต็มรูปและคูปองที่มีตราประทับของร้านค้าโดยคูปอง 1 ใบ ต่อยาง 1 เส้น
มาตรการภาษีนี้จะส่งผลดีต่อการพัฒนาประเทศ โดยจะก่อให้เกิดการพัฒนาผลิตภัณฑ์จากภูมิปัญญาท้องถิ่น ยกระดับคุณภาพทุนมนุษย์ผ่านการอ่านหนังสือ ตลอดจนช่วยเพิ่มรายได้ให้แก่เกษตรกรชาวสวนยาง อันสอดคล้องกับยุทธศาสตร์ชาติ และแนวทางการปฏิรูปประเทศ
สําหรับผู้ที่มีข้อสงสัยสามารถสอบถามได้ที่สํานักงานสรรพากรทุกแห่งทั่วประเทศ และศูนย์สารนิเทศสรรพากร โทร.1161 และหากพบเห็น การกระทําใดๆ ที่เป็นการหลีกเลี่ยงภาษี ขอให้แจ้งเบาะแสหรือข้อมูลต่าง ๆ ที่ www.rd.go.th > เมนู “การแจ้งแหล่งภาษี” เพื่อที่กรมสรรพากรจะได้ดําเนินการตรวจสอบข้อเท็จจริงต่อไป
กรมสรรพากร สํานักงานเลขานุการกรม ส่วนประชาสัมพันธ์
โทร. 0 2272 9529-30 โทรสาร 0 2617 3324 หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-โฆษก สธ. ชี้แจงกรณีทีดีอาร์ไอเผยแพร่บทสัมภาษณ์ ของที่ปรึกษาฯ ทีดีอาร์ไอ ในประเด็นปัญหาความเหลื่อมล้ำของระบบประกันสุขภาพของไทย
วันอังคารที่ 13 กุมภาพันธ์ 2561
โฆษก สธ. ชี้แจงกรณีทีดีอาร์ไอเผยแพร่บทสัมภาษณ์ ของที่ปรึกษาฯ ทีดีอาร์ไอ ในประเด็นปัญหาความเหลื่อมล้ําของระบบประกันสุขภาพของไทย
โฆษก สธ. ชี้แจงกรณีทีดีอาร์ไอเผยแพร่บทสัมภาษณ์ ของที่ปรึกษาฯ ทีดีอาร์ไอ ในประเด็นปัญหาความเหลื่อมล้ําของระบบประกันสุขภาพของไทย
นายแพทย์โอภาส การย์กวินพงศ์ รองปลัดกระทรวงสาธารณสุขและโฆษกกระทรวงสาธารณสุข ชี้แจงกรณีสถาบันวิจัยเพื่อการพัฒนาประเทศไทย (ทีดีอาร์ไอ) เผยแพร่บทสัมภาษณ์ ของ วรวรรณ ชาญด้วยวิทย์ ที่ปรึกษาด้านหลักประกันทางสังคมทีดีอาร์ไอ ในประเด็นปัญหาความเหลื่อมล้ําของระบบประกันสุขภาพของไทย โดยมีสาระสําคัญ ดังนี้
ประเทศไทยอยู่ระหว่างการเปลี่ยนผ่านสู่สังคมผู้สูงอายุ รัฐบาลได้ให้ความสําคัญในการเตรียมการเรื่องนี้เป็นลําดับต้น มีนโยบายและหลักแนวคิดสําคัญคือ “ผู้สูงวัยมีคุณค่า สังคมไทยร่วมดูแล มีสุขจนวาระสุดท้าย” เตรียมพร้อมสู่สังคมผู้สูงอายุอย่างสง่างาม ในส่วนของกระทรวงสาธารณสุขถือเป็นนโยบายสําคัญเร่งด่วน ได้บูรณาการทุกภาคส่วนที่เกี่ยวข้อง ในรูปแบบ “รัฐ-ราษฎร์ ร่วมใจห่วงใยผู้สูงอายุ” และได้ลงนามความร่วมมือกับกระทรวง มหาดไทย การพัฒนาสังคมและความมั่นคงของมนุษย์ ศึกษาธิการ ภายใต้ยุทธศาสตร์ 3 S คือ Strong : Healthy มีสุขภาพดี, Social การมีส่วนร่วมในสังคม และ Security ความมั่นคงปลอดภัย
โดยมีการดําเนินการดังนี้
​​1. จัดทําแผนบูรณาการตลอดช่วงชีวิต เตรียมความพร้อมก่อนเข้าสู่วัยผู้สูงอายุ เพื่อเป็นสังคมผู้สูงอายุที่มีคุณภาพ ด้วยการสร้างความรอบรู้ทางด้านสุขภาพ(Health Literacy) การประเมินคัดกรองสุขภาพและการส่งเสริมสุขภาพที่พึงประสงค์
2. คัดกรองเพื่อจําแนกผู้สูงอายุตามภาวะพึ่งพิง และความจําเป็นในการสนับสนุนบริการด้านสุขภาพและสังคม 3กลุ่ม คือ
​​ -กลุ่มติดสังคม : สนับสนุนกิจกรรมส่งเสริมสุขภาพ คัดกรองภาวะสุขภาพ ใช้สมุดบันทึกสุขภาพผู้สูงอายุ เป็นเครื่องมือเฝ้าระวังด้านสุขภาวะสนับสนุนกิจกรรมชมรมผู้สูงอายุ ชมรมคลังสมอง เพื่อนช่วยเพื่อน การพัฒนาทักษะกาย ใจ การปรับเปลี่ยนพฤติกรรมสุขภาพ
-กลุ่มเสี่ยง : ส่งเสริมให้มีพฤติกรรมสุขภาพที่พึงประสงค์ ด้วย 3 อ 2 ส คือ ออกกําลังกาย อาหาร อารมณ์ ไม่ดื่มสุรา ไม่สูบบุหรี่ ส่งเสริมการจัดสภาพแวดล้อมที่เอื้อต่อผู้สูงอายุ เช่น เมืองที่เป็นมิตรกับผู้สูงอายุ วัดส่งเสริมสุขภาพ
-กลุ่มติดบ้าน ติดเตียง : พัฒนาระบบการส่งเสริมสุขภาพดูแลผู้สูงอายุระยะยาวและผู้สูงอายุที่ต้องการการพึ่งพิง (Long Term Care) ด้านสุขภาพ เน้นชุมชนเป็นฐานการดูแลผู้สูงอายุในชุมชน ขับเคลื่อนด้วย 3 C คือ Care manager มีผู้จัดการการดูแลผู้สูงอายุในชุมชน , Caregiver ผู้ดูแลผู้สูงอายุ เป็นระบบอาสาสมัคร/จิตอาสา และมีแผนการดูแลผู้สูงอายุรายบุคคล Care plan ในการให้บริการดูแลอย่างทั่วถึงและเท่าเทียม ตามชุดสิทธิประโยชน์ ซึ่งขณะนี้ได้ผลิต Care manager แล้ว11,912 คน ผลิต Caregiver แล้ว 53,041 คน จัดทําแผนการดูแลผู้สูงอายุรายบุคคลแล้ว 171,983 ฉบับ
ทั้งนี้ จุดแข็งของสังคมไทยคือเป็นสังคมแห่งความกตัญญูรู้คุณ คนไทยไม่ทอดทิ้งผู้สูงอายุ“ผู้สูงวัย...เป็นหลักชัยของสังคม”
--------------------------
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ นำคณะผู้บริหาร ข้าราชการ และเจ้าหน้าที่กระทรวงดิจิทัลฯ ร่วมพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในวันเฉลิมพระชนมพรรษาฯ
วันอาทิตย์ที่ 28 กรกฎาคม 2562
รมว.กระทรวงดิจิทัลฯ นําคณะผู้บริหาร ข้าราชการ และเจ้าหน้าที่กระทรวงดิจิทัลฯ ร่วมพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในวันเฉลิมพระชนมพรรษาฯ
รมว.กระทรวงดิจิทัลฯ นําคณะผู้บริหาร ข้าราชการ และเจ้าหน้าที่กระทรวงดิจิทัลฯ ร่วมพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในวันเฉลิมพระชนมพรรษาฯ
p.p1 {margin: 0.0px 0.0px 0.0px 0.0px; text-indent: 36.0px; font: 16.0px Helvetica; -webkit-text-stroke: #000000}
span.s1 {font-kerning: none}
p.p1 {margin: 0.0px 0.0px 0.0px 0.0px; text-indent: 36.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 0.0px 0.0px; text-indent: 36.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 0.0px 0.0px; text-align: center; text-indent: 36.0px; font: 16.0px Helvetica; -webkit-text-stroke: #000000}
span.s1 {font-kerning: none}
รมว.กระทรวงดิจิทัลฯ นําคณะผู้บริหาร ข้าราชการ และเจ้าหน้าที่กระทรวงดิจิทัลฯ ร่วมพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในวันเฉลิมพระชนมพรรษาพระบาทสมเด็จพระวชิรเกล้าเจ้าอยู่หัว 67 พรรษา 28 กรกฎาคม 2562
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานในพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน พร้อมลงนามถวายพระพร เนื่องในวันเฉลิมพระชนมพรรษาพระบาทสมเด็จพระวชิรเกล้าเจ้าอยู่หัว 67 พรรษา 28 กรกฎาคม 2562 ณ ลานอเนกประสงค์ ชั้น 2 อาคารรัฐประศาสนภักดี ศูนย์ราชการเฉลิมพระเกียรติ 80 พรรษาฯ แจ้งวัฒนะ กรุงเทพฯ เมื่อวันที่ 26 กรกฎาคม 2562 โดยมีปลัดกระทรวงดิจิทัลฯ รองปลัดกระทรวงดิจิทัลฯ ผู้ตรวจราชการกระทรวงฯ พร้อมด้วยข้าราชการ และเจ้าหน้าที่ของสํานักงานปลัดกระทรวงดิจิทัลเพื่อเศรษฐกิจและสังคม สํานักงานคณะกรรมการดิจิทัลเพื่อเศรษฐกิจและสังคมแห่งชาติ (สดช.) และกองบังคับการปราบปรามการกระทําความผิดเกี่ยวกับอาชญากรรมทางเทคโนโลยี (ปอท.) เข้าร่วมพิธีดังกล่าว เพื่อร่วมกันแสดงความจงรักภักดี และสํานึกในพระมหากรุณาธิคุณ
***********************
รัฐบาลไทย-ข่าวทำเนียบรัฐบาล-สธ. เตือนประชาชนยกการ์ดอีกครั้ง คุมเข้มโรงหนัง-ฟิตเนส [กระทรวงสาธารณสุข]
วันอังคารที่ 9 มิถุนายน 2563
สธ. เตือนประชาชนยกการ์ดอีกครั้ง คุมเข้มโรงหนัง-ฟิตเนส [กระทรวงสาธารณสุข]
สธ. เตือนประชาชนยกการ์ดอีกครั้ง คุมเข้มโรงหนัง-ฟิตเนส
กระทรวงสาธารณสุข เผยผลสํารวจสาเหตุประชาชนการ์ดตก 3 อันดับแรก คือ จากการพบผู้ติดเชื้อลดลง รู้สึกว่ามีความเสี่ยงต่ํา กิจวัตรประจําวันไม่เอื้ออํานวย พร้อมตรวจเข้มโรงภาพยนตร์ ฟิตเนส ต้องเว้นระยะห่าง ลดความเสี่ยงต่อการแพร่เชื้อ ขอความร่วมมือประชาชนประเมินมาตรการป้องกันโรคผ่าน “ไทยชนะ”
วันนี้ (9 มิถุนายน 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี แพทย์หญิงพรรณพิมล วิปุลากร อธิบดีกรมอนามัย แถลงข่าวผลการสํารวจการป้องกันการแพร่ระบาดของโรคโควิด-19 จากผู้ตอบแบบสอบถาม 25,623 ราย ระหว่างวันที่ 22-28 พ.ค.2563 พบว่า เหตุผล 3 อันดับแรกที่ประชาชนการ์ดตก คือ ร้อยละ 57.4 ระบุว่ามีจํานวนผู้ติดเชื้อลดลงควบคุมการระบาดได้ดีขึ้น ร้อยละ 36.6 รู้สึกว่าตัวเองมีความเสี่ยงในการติดเชื้อต่ํา และร้อยละ 28.4 บอกว่ากิจวัตรประจําวันไม่เอื้ออํานวย จึงขอย้ําเตือนประชาชนต้องตระหนักในการป้องกันตนเอง เมื่อเดินทางไปในพื้นที่สาธารณะ ต้องสวมหน้ากากผ้าหรือหน้ากากอนามัยตลอดเวลา หมั่นล้างมือ และเว้นระยะห่าง
แพทย์หญิงพรรณพิมลกล่าวต่อว่า มาตรการความปลอดภัยในการให้บริการของโรงภาพยนตร์และสถานออกกําลังกาย ซึ่งได้รับการผ่อนปรนในระยะที่ 3 และมีประชาชนออกไปใช้บริการจํานวนมาก ได้มีมาตรการหลักและมาตรการเฉพาะเพื่อป้องกันการแพร่ระบาดของโรคโควิด 19 ตามแนวทางที่ ศบค.กําหนดไว้ รวมทั้งในส่วนของโรงภาพยนตร์ให้นําเทคโนโลยีเข้ามาเสริมเรื่องการจองที่นั่ง การออกบัตรชมภาพยนตร์ออนไลน์ และการชําระเงินออนไลน์ ส่วนสถานออกกําลังกายหรือฟิตเนส จะมีทั้งมาตรการการทําความสะอาดส่วนรวมที่ทางฟิตเนสจะดูแลทําความสะอาดสถานที่และอุปกรณ์ออกกําลังกาย รวมทั้งเพิ่มมาตรการส่วนตัวให้ผู้ใช้บริการต้องร่วมทําความสะอาดจุดสัมผัสอุปกรณ์ออกกําลังกายที่ตัวเองใช้ เพื่อให้มีการทําความสะอาดทุกครั้งหลังใช้งาน
สําหรับมาตรการหลักของโรงภาพยนตร์ แต่ละแห่งจะเน้นการทําความสะอาดจุดสัมผัสต่างๆ จัดจุดล้างมือให้กับผู้ใช้บริการ เว้นระยะห่างที่นั่งสําหรับรอเข้าชมและที่นั่งในโรงภาพยนตร์ การคัดกรองผู้ใช้บริการและพนักงานผู้ให้บริการอย่างต่อเนื่อง รวมทั้งการติดตามผ่านแพลตฟอร์มไทยชนะ ส่วนมาตรการเฉพาะจะเน้นการทําความสะอาดระบบปรับอากาศอย่างสม่ําเสมอ เว้นระยะห่างที่นั่งชมภาพยนตร์ 2 เว้น 2 และเว้นระยะแถวเว้นแถว ที่สําคัญจะต้องงดจัดกิจกรรม อีเวนต์ คอนเสิร์ต ทั้งในโรงภาพยนตร์และด้านนอกโรงภาพยนตร์เพื่อลดการรวมตัวของประชาชน และจัดพื้นที่จําหน่ายอาหารและเครื่องดื่มให้เป็นไปตามมาตรฐานที่กําหนด
นอกจากนี้ ขอเชิญชวนประชาชนที่ไปใช้บริการได้ร่วมกันประเมินมาตรฐานการให้บริการของโรงภาพยนตร์และสถานออกกําลังกายผ่านแพลตฟอร์มไทยชนะ เพื่อเป็นข้อมูลกลับมาให้กรมอนามัย ติดตามตรวจสอบเพื่อประเมินการให้บริการของสถานบริการต่างๆ ให้เกิดความปลอดภัยตามที่กําหนด
****************************
9 มิถุนายน 2563
รัฐบาลไทย-ข่าวทำเนียบรัฐบาล-นายกรัฐมนตรีแถลงต่อสื่อมวลชนกรณีแรงงานผิดกฎหมายชาวไทยหลบหนีเข้าเกาหลีใต้
วันอังคารที่ 28 สิงหาคม 2561
นายกรัฐมนตรีแถลงต่อสื่อมวลชนกรณีแรงงานผิดกฎหมายชาวไทยหลบหนีเข้าเกาหลีใต้
นายกรัฐมนตรีแถลงต่อสื่อมวลชนกรณีแรงงานผิดกฎหมายชาวไทยหลบหนีเข้าเกาหลีใต้
วันนี้ (28 สิงหาคม 2561) เวลา 14.30 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี ตอบคําถามจากสื่อมวลชนภายหลังการประชุมคณะรัฐมนตรีเกี่ยวกับการแก้ไขปัญหาแรงงานผิดกฎหมายชาวไทยที่หลบหนีเข้าไปทํางานในประเทศเกาหลีใต้ และอาจเตรียมพิจารณายกเลิกการยกเว้นวีซ่าสําหรับนักท่องเที่ยวชาวไทย ว่าขอให้คนไทยเคารพตามกฎหมายของเกาหลีใต้ รวมไปถึงขอให้คนไทยที่ไปทํางานในประเทศอื่นๆ ด้วยเช่นกัน ในขณะเดียวกันชาวต่างชาติที่เข้ามาทํางานในประเทศไทยโดยไม่มีวีซ่าจะต้องถูกพิจารณาตามกฎหมายของไทย
นอกจากนี้ นายกรัฐมนตรียังกล่าวถึงกรณีนักธุรกิจชาวไทยจํานวน 4 ราย ที่ถูกจับกุมที่เรือนจําเวียนนา เมืองลูอันดา ประเทศแองโกลา ว่าขอให้เป็นไปตามกฎหมายของแองโกลา ในทางกลับกันนักโทษต่างชาติในประเทศไทยก็จะถูกดําเนินคดีตามกฎหมายไทย และดําเนินตามกระบวนการต่างๆ ตามกฎหมายไทยให้เสร็จสิ้น จึงจะสามารถดําเนินการส่งตัวกลับได้
รัฐบาลไทย-ข่าวทำเนียบรัฐบาล-กรมบังคับคดีร่วมบรรยายในการประชุม Forum for Asian Insolvency Reform (FAIR) ครั้งที่ ๑๑
วันอังคารที่ 18 กันยายน 2561
กรมบังคับคดีร่วมบรรยายในการประชุม Forum for Asian Insolvency Reform (FAIR) ครั้งที่ ๑๑
การประชุม Forum for Asian Insolvency Reform (FAIR) ครั้งที่ ๑๑
วันนี้ ๑๗ กันยายน ๒๕๖๑ เวลา ๐๙.๓๐ น. นางสาวรื่นวดี สุวรรณมงคล อธิบดีกรมบังคับคดี ได้ร่วมบรรยายในการประชุม Forum for Asian Insolvency Reform (FAIR) ครั้งที่ ๑๑ ณ โรงแรม อนันตรา สยาม กรุงเทพฯ ระหว่างวันที่ ๑๗-๑๘ กันยายน ๒๕๖๑ การประชุมครั้งนี้ อธิบดีกรมบังคับคดีได้รับเชิญจาก INSOL ได้นําเสนอการปฎิรูปกฎหมายล้มละลายในรอบ ๔ ปี ที่ผ่านมาที่ได้มีการแก้ไขกฎหมายล้มละลายเพื่อเพิ่มความคุ้มครองให้กับเจ้าหนี้ นําหลักการที่ ไม่สามารถชําระหนี้ได้ (Inability to pay) การเปิดโอกาสให้ธุรกิจ SMEs ยื่นขอฟื้นฟูกิจการ ได้เป็นครั้งแรก การส่งคําสั่งต่างๆ ทางอิเล็กทรอนิกส์เป็นครั้งแรก และการกําหนดให้บุคคลที่มีทรัพย์ของลูกหนี้ที่ล้มละลายในครอบครองแจ้งให้เจ้าพนักงานพิทักษ์เพื่อทําให้การรวบรวมทรัพย์สินของลูกหนี้มีประสิทธิภาพยิ่งขึ้น และได้กล่าวถึงร่างพระราชบัญญัติล้มละลายที่เกี่ยวข้องกับล้มละลายระหว่างประเทศที่กรมบังคับคดีได้เสนอเมื่อปี ๒๕๕๙ และคณะรัฐมนตรีให้ความเห็นชอบในหลักการแล้ว และร่างพระราชบัญญัติล้มละลายเกี่ยวกับเจ้าพนักงานพิทักษ์ทรัพย์เอกชนที่กรมบังคับคดีได้ยกร่างเสนอกระทรวงเพื่อพิจารณา รวมทั้งร่างพระราชบัญญัติสิทธิในหลักประกันที่กรมบังคับคดีได้ร่วมพิจารณายกร่างร่วมกับหน่วยงานต่างๆ
การประชุมครั้งนี้มีผู้แทนจากประเทศต่าง ๆ กว่า ๒๐ ประเทศ และผู้แทนของประเทศไทย จากสํานักงานศาลยุติธรรม และส่วนราชการที่เกี่ยวข้องเข้าร่วมการประชุม เพื่อให้ประเทศต่างๆ ได้แลกเปลี่ยน เรียนรู้ แนวทางปฏิบัติที่ดีเกี่ยวกับการปฏิรูปกฎหมายล้มละลาย เพื่อสนับสนุนช่วยเหลือ หนี้ครัวเรือน หนี้ผู้ประกอบการวิสาหกิจขนาดกลางและขนาดย่อม (SMEs)
รัฐบาลไทย-ข่าวทำเนียบรัฐบาล-สรุปผลการประชุม ศตส. รมต.นร.สุวพันธุ์ฯ ชี้แจงบริการดูแลสุขภาพแก่ประชาชนฟรีตลอด 24 ชั่วโมง 2 จุด (สนามหลวงและเชิงสะพานพระปิ่นเกล้า) พร้อม ศ ให้บริการย้อมผ้าฟรีให้แก่ประชาชนทุกจังหวั
วันอังคารที่ 1 พฤศจิกายน 2559
สรุปผลการประชุม ศตส. รมต.นร.สุวพันธุ์ฯ ชี้แจงบริการดูแลสุขภาพแก่ประชาชนฟรีตลอด 24 ชั่วโมง 2 จุด (สนามหลวงและเชิงสะพานพระปิ่นเกล้า) พร้อม ศ ให้บริการย้อมผ้าฟรีให้แก่ประชาชนทุกจังหวั
สรุปผลการประชุม ศตส. รมต.นร.สุวพันธุ์ฯ ชี้แจงบริการดูแลสุขภาพแก่ประชาชนฟรีตลอด 24 ชั่วโมง 2 จุด (สนามหลวงและเชิงสะพานพระปิ่นเกล้า) พร้อม ศ ให้บริการย้อมผ้าฟรีให้แก่ประชาชนทุกจังหวัดทั่วประเทศ
วันนี้ (16 ตุลาคม 2559) เวลาประมาณ 16.00 น. ณ ตึกสันติไมตรี ทําเนียบรัฐบาล ภายหลังเสร็จสิ้นการประชุมศูนย์บัญชาการติดตามสถานการณ์ (ศตส.) โดยมีตัวแทนหน่วยงานที่เกี่ยวข้องเข้าร่วมประชุมเรื่องการทบทวนการแก้ไขปัญหาและอุปสรรคต่าง ๆ เพื่ออํานวยความสะดวกแก่ประชาชน ที่มาร่วมงานฯ ตลอดจนให้การปฏิบัติงานพระราชพิธีต่าง ๆ ที่เกี่ยวข้องมีความราบรื่นด้วยความเรียบร้อย ทั้งนี้ นายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรีได้แถลงข่าวโดยมีประเด็นสําคัญต่าง ๆ ดังนี้
1. ด้านการแพทย์ ได้ร่วมกันทํางานอย่างบูรณาการระหว่างกระทรวงสาธารณสุข กรมแพทย์ทหารบก กรุงเทพมหานคร ในการตั้งศูนย์อํานวยการร่วมเพื่อดูแลประชาชนด้านสุขภาพที่โรงพยาบาลกลาง และมีศูนย์บริการดังกล่าวเคลื่อนที่ให้บริการฟรีตลอด 24 ชั่วโมง ที่สนามหลวงและเชิงสะพานพระปิ่นเกล้า ทั้งนี้เนื่องจากช่วงนี้ สภาพอากาศมีฝนตกต่อเนื่องจึงทําให้ประชาชนที่มาร่วมงานฯ มีผลกระทบด้านสุขภาพจึงมีหน่วยแพทย์ฯ ดูแลตลอดเวลา
2. การแก้ไขปัญหาและข้อขัดข้องต่าง ๆ เพื่อแก้ไขปัญหาให้กับพี่น้องประชาชนอย่างรวดเร็ว โดยเฉพาะที่บริเวณท้องสนามหลวงซึ่งเป็นจุดสําคัญ จึงมีศูนย์อํานวยการร่วมจัดระเบียบจราจร และศูนย์อํานวยการแก้ปัญหาความเดือดร้อนของประชาชนคอยอํานวยความสะดวกให้แก่พี่น้องประชาชนอย่างทั่วถึง และมีการประเมินสถาการณ์โดยต่อเนื่องเพื่อรองรับประชาชนที่มาร่วมงาน
3. การจัดระเบียบด้านการคมนาคมขนส่งแก่พี่น้องประชาชน โดยหลังจากที่มีการประกาศข้อบังคับจัดระเบียบการจราจรโดยรอบบริเวณท้องสนามหลวงตั้งแต่เชิงสะพานผ่านพิภพลีลา กรมการรักษาดินแดน (รด.) และบริเวณข้างวังสราญรมย์ ทั้งนี้มีบริการรถขนส่งมวลชนของ ขสมก. คอยให้บริการ รับ – ส่ง ประชาชน ณ บริเวณโรงแรมรัตนโกสินทร์และสํานักงานสลากกินแบ่งรัฐบาล (เดิม) ถนนราชดําเนินใน โดยพิจารณาความสะดวกของประชาชนเป็นหลัก
4. พลเอก ดาวพงษ์ รัตนสุวรรณ รัฐมนตรีว่าการกระทรวงศึกษาธิการ ได้มอบหมายให้สํานักงานส่งเสริมการศึกษานอกระบบและการศึกษาตามอัธยาศัย (กศน.) ในการให้บริการย้อมผ้าเป็นสีดําให้และประชาชนทั่วประทศเริ่มตั้งแต่ 17 ตุลาคม 2559 แก่ประชาชนฟรีที่ทําการ กศน. ทั่วประเทศ
5. รัฐบาลมีความพร้อมอย่างเต็มที่ในการอํานวยความสะดวกแก่ประชาชนที่จะเข้ามามีส่วนร่วมในพระราชพิธีฯ และยึดหลักขับเคลื่อนการบริหารราชการแผ่นดินให้ดําเนินการคู่ขนานกันไปในการทํางานอย่างเต็มกําลังความสามารถต่อไป
***********************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-๘ เมษายน ๒๕๖๓ ครบ ๑๓๓ ปี กระทรวงกลาโหม
วันศุกร์ที่ 28 กุมภาพันธ์ 2563
๘ เมษายน ๒๕๖๓ ครบ ๑๓๓ ปี กระทรวงกลาโหม
"กลาโหมเทิดราชา รักษ์ราษฎร์ ชาติมั่นคง"
๘ เมษายน ๒๕๖๓
ครบ ๑๓๓ ปี กระทรวงกลาโหม
"กลาโหมเทิดราชา รักษ์ราษฎร์ ชาติมั่นคง"
รัฐบาลไทย-ข่าวทำเนียบรัฐบาล-แพลตฟอร์มรีไฟแนนซ์ลดภาระหนี้สินให้คนไทย
วันพฤหัสบดีที่ 2 กรกฎาคม 2563
แพลตฟอร์มรีไฟแนนซ์ลดภาระหนี้สินให้คนไทย
วันที่ 11 กุมภาพันธ์ 2563
เป็นการให้บริการเปรียบเทียบอัตราดอกเบี้ยรีไฟแนนซ์ บ้าน คอนโด รถยนต์ และบัตรเครดิตของสถาบันการเงินต่างๆ
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม นําคณะ Digital Startup เสนอนวัตกรรมการเงิน (FinTech) ประกอบด้วย “แพลตฟอร์ม รีไฟแนนซ์ ลดภาระหนี้สินให้คนไทย” “การวางแผนการเงินครบวงจร พร้อมสินเชื่อ สวัสดิการ ด้วยโปรแกรมอัจฉริยะ Robo-Advisor” “บริการเชิงรุกสําหรับธุรกิจประกันภัย คมนาคมขนส่ง และคุณภาพชีวิต” “เครื่องมือที่ช่วยให้ภาคธุรกิจ ในสังคมไร้เงินสดเปลี่ยน “ต้นทุน” ให้เป็น “กําไร” โดยอัตโนมัติ” และ “การทํางานของระบบ เพื่ออํานวยความสะดวกในการจัดการภาษีของเจ้าของธุรกิจออนไลน์แบบครบวงจรร่วมกับกรมสรรพากร และธนาคารพาณิชย์” โดยนายกรัฐมนตรีชื่นชมความสามารถของคนไทยรุ่นใหม่ เพราะผลงานเหล่านี้จะช่วยยกระดับคุณภาพชีวิตของประชาชนในด้านการบริการที่เกี่ยวข้องกับการเงินและการลงทุนให้มีประสิทธิภาพมากขึ้น ซึ่งทุกโครงการที่จะประสบความสําเร็จได้นั้น ต้องได้รับความร่วมมือจากประชาชนและยืนยันว่าภาครัฐจะให้การสนับสนุนอยู่เสมอ
รัฐบาลไทย-ข่าวทำเนียบรัฐบาล-พิธีปิดและมอบประกาศนียบัตรนักบริหารอุตสาหกรรมระดับสูง รุ่นที่ 20
วันศุกร์ที่ 15 มีนาคม 2562
พิธีปิดและมอบประกาศนียบัตรนักบริหารอุตสาหกรรมระดับสูง รุ่นที่ 20
นายสุรพล  ชามาตย์ รองปลัดกระทรวงอุตสาหกรรมเป็นประธานในพิธีปิดและมอบประกาศนียบัตรนักบริหารอุตสาหกรรมระดับสูง รุ่นที่ 20 ของกระทรวงอุตสาหกรรม
วันนี้ (15 มีนาคม 2562) นายสุรพล ชามาตย์ รองปลัดกระทรวงอุตสาหกรรมเป็นประธานในพิธีปิดและมอบประกาศนียบัตรนักบริหารอุตสาหกรรมระดับสูง รุ่นที่ 20 ของกระทรวงอุตสาหกรรม โดยมีนายใบน้อย สุวรรณชาตรี หัวหน้าสํานักงานรัฐมนตรี นางรวีวรรณ อุตรนคร ผู้อํานวยการกองกลาง และนางสาวสุนีย์ โสภณ ผู้อํานวยการกองบริหารและพัฒนาทรัพยากรบุคคล เข้าร่วมแสดงความยินดี ณ ห้องจรัสเมือง โรงแรมเดอะทวิน ทาวเวอร์
รัฐบาลไทย-ข่าวทำเนียบรัฐบาล-นายกรัฐมนตรีระบุสถานการณ์ภาคใต้มีแนวโน้มในทางที่ดีขึ้น
วันพุธที่ 10 ตุลาคม 2561
นายกรัฐมนตรีระบุสถานการณ์ภาคใต้มีแนวโน้มในทางที่ดีขึ้น
นายกรัฐมนตรีระบุสถานการณ์ภาคใต้มีแนวโน้มในทางที่ดีขึ้น
วันนี้ (10 ตุลาคม 2561) เวลา 14.50 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีสถานการณ์ภาคใต้ว่า หลายอย่างมีแนวโน้มไปในทางที่ดีขึ้น ไม่ว่าจะเป็นการพัฒนา การมีส่วนรวมของประชาชน การศึกษา และการลงทุน ความสงบสุข รวมถึงมีความปลอดภัยขึ้น โดยรัฐบาลเน้นให้เจ้าหน้าที่ทหารดูแลประชาชนในพื้นที่มากกว่าการใช้กําลัง ซึ่งทุกศาสนาต้องต้องอยู่ร่วมกันได้อย่างสันติวิธี
สําหรับกรณีที่สื่อมวลชนระบุว่าการละเมิดสิทธิมนุษยชนในพื้นที่ยังไม่ดีขึ้นนั้น นายกรัฐมนตรีกล่าวว่า เป็นการแสดงความคิดเห็นของคณะกรรมการสิทธิมนุษยชนฝ่ายเดียว ซึ่งบางทีไม่ได้คํานึงถึงข้อกฎหมาย ต้องคํานึงด้วยว่าเจ้าหน้าที่ที่ปฏิบัติหน้าที่ใช้ความรุนแรงอย่างไม่สมเหตุสมผล และมีการละเมิดกฎหมายหรือเปล่า
--------------------------------------------
รัฐบาลไทย-ข่าวทำเนียบรัฐบาล-ไทยเดินหน้าขจัดปัญหาโรคไม่ติดต่อ
วันพฤหัสบดีที่ 6 กันยายน 2561
ไทยเดินหน้าขจัดปัญหาโรคไม่ติดต่อ
ประเทศไทยได้รับการยกย่องจากองค์การอนามัยโลกว่ามีความก้าวหน้าในการจัดการปัญหาโรคไม่ติดต่อเรื้อรังดีเยี่ยมเป็นอันดับ 3 ของโลก และเป็นอันดับ 1 ของอาเซียน
พุธที่ 5 ก.ย.61
ไทยเดินหน้าขจัดปัญหาโรคไม่ติดต่อ
ต่อจากนี้ไป ขอเชิญรับฟังไทยคู่ฟ้า ครับ
ประเทศไทยได้รับการยกย่องจากองค์การอนามัยโลกว่ามีความก้าวหน้าในการจัดการปัญหาโรคไม่ติดต่อเรื้อรังดีเยี่ยมเป็นอันดับ 3 ของโลก และเป็นอันดับ 1 ของอาเซียน โดยรัฐบาลยืนยันจะเร่งพัฒนาตามแผนป้องกันโรคไม่ติดต่อเรื้อรัง เช่น โรคเบาหวาน หัวใจและหลอดเลือด ทั้งประกาศนโยบายและบังคับใช้กฎหมายอย่างจริงจัง สร้างความรู้ด้านสุขภาพแก่ประชาชน พัฒนาเครือข่ายระดับชุมชนท้องถิ่นเพื่อร่วมจัดการสุขภาพ พัฒนาระบบเฝ้าระวังและจัดการข้อมูลกลาง จัดบริการในพื้นที่ และบูรณาการการทํางานอย่างมีประสิทธิภาพ ทั้งนี้ รัฐบาลมุ่งมั่นดูแลสุขภาพอนามัยของประชาชนโดยตั้งเป้าลดโรคไม่ติดต่อเรื้อรังลงร้อยละ 25 ภายในปี 2568
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-"ธรรมนัส" ลงพื้นที่นราธิวาส แนะแนวทางเศรษฐกิจพอเพียง
วันจันทร์ที่ 25 พฤศจิกายน 2562
"ธรรมนัส" ลงพื้นที่นราธิวาส แนะแนวทางเศรษฐกิจพอเพียง
"ธรรมนัส" ลงพื้นที่นราธิวาส แนะแนวทางเศรษฐกิจพอเพียง มาเป็นแบบอย่างหนุนสถานศึกษา พร้อมเตรียมเสนอ ครม. ดึงวันแมป เข้ามาแก้ปัญหาที่ดินทับซ้อนทั่วประเทศ
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ตรวจราชการเพื่อติดตามความก้าวหน้าการดําเนินงานตามนโยบายกระทรวงเกษตรและสหกรณ์ ในการแก้ไขปัญหาให้กับเกษตรกร พร้อมเยี่ยมชมผลงานของโรงเรียน ณ โรงเรียนนราสิกขาลัย อ.เมือง จ.นราธิวาส ว่า กระทรวงเกษตรและสหกรณ์มีแนวคิดที่จะร่วมกับสถานศึกษาเพื่อให้มีองค์ความรู้ด้านการเกษตรฯ ให้กับทางโรงเรียนไว้ใช้ในการสอนให้กับเด็กนักเรียน ในเรื่องการส่งเสริมการพัฒนาการเกษตร ที่ยึดหลักเศรษฐกิจพอเพียงมาเป็นหลักคิด และให้เด็กนักเรียนนําไปเป็นแบบอย่าง โดยเฉพาะในเรื่องการปลูกพืชผักสวนครัว การเลี้ยงสัตว์ โดยเฉพาะไก่ไข่ ซึ่งจะมีการฝึกให้กับเด็กนักเรียนให้สามารถพึ่งพาตนเองได้ โดยในส่วนการส่งเสริมการปลูกพืชผักและเลี้ยงสัตว์ อาจนํามาเป็นอาหารกลางวันให้กับเด็กนักเรียน และอาจขยายต่อในการส่งเสริมการสร้างรายได้ให้กับเด็กนักเรียน และนําไปพัฒนาสู่แนวทางการส่งเสริมการพัฒนาประเทศให้มีความมั่นคงได้ในอนาคต
จากนั้นได้เดินทางไปยังที่ว่าการอําเภอสุไหปาดี เพื่อพบปะประชาชนและรับฟังปัญหาเรื่องที่ดินและพื้นที่ที่มีปัญหาจากเกษตรกร อีกทั้งได้เดินทางไปเยี่ยมชมการแปรรูปข้าว และพบปะเกษตรกรกลุ่มปลูกข้าวหอมกระดังงา ณ บ้านตอหลัง อ.ตากใบ จ.นราธิวาส ซึ่งจากการรับฟังปัญหาจากเกษตรกรในพื้นที่พบว่าเกษตรกรส่วนใหญ่ยังมีปัญหาการขาดแคลนที่ดินทํากินจํานวนมาก เช่นเดียวกับพื้นที่อื่น ๆ ทั่วประเทศ โดยขณะนี้ได้สั่งการให้สํานักงานปฏิรูปที่ดินเพื่อเกษตรกร หรือ ส.ป.ก. เร่งรัดในการจัดรูปที่ดินให้กับเกษตรกรให้เร็วที่สุด โดยยอมรับว่าการจัดที่ดินทํากินให้เกษตรกรขณะนี้ค่อนข้างมีปัญหา เนื่องจากมีพื้นที่ทับซ้อนจํานวนมาก และขณะนี้มีทั้งพื้นที่อุทยาน พื้นที่กรมป่าไม้ ทับซ้อนกับพื้นที่ของ ส.ป.ก. จํานวนมาก จนเป็นปัญหาต่อการจัดสรรพื้นที่ทํากินให้กับเกษตรกร
อย่างไรก็ตาม ในเบื้องต้นทางรัฐบบาลกําลังเร่งรัดในการแก้ปัญหาในส่วนพื้นที่ทับซ้อนทั้งหมด โดยจะให้ใช้มาตรตราส่วนเดียวกันทุกหน่วยงาน โดยในอัตราส่วนเดียวกันทั้งหมด คือในมาตรส่วน 1 ต่อ 4,000 หรือวันแมป เพื่อป้องกันการทับซ้อน เบื้องต้นไดเสนอแนวทางต่อนายกรัฐมนตรีรับทราบและเห็นด้วยกับเรื่องดังกล่าวแล้ว โดยจะมีการนําเสนอต่อ ครม.ให้เร็วที่สุด และคิดว่าน่าจะเป็นการแก้ปัญหาแบบยั่งยืนได้
"ในส่วนปัญหาที่ดินทํากินของพื้นที่ จ.นราธิวาส จากนี้ไปจะเร่งรัดดําเนินการให้เร็วที่สุด และต้องมีความชัดเจนในการจัดสรรที่ดินให้กับเกษตรกร และจะต้องมีความโปร่งใส ขณะเดียวกัน พื้นที่อื่น ๆ การจัดสรรณที่ดินก็ต้องมีความโปร่งใสเช่นเดียวกัน และจากนี้ไปพื้นที่ ส.ป.ก. ทั้งหมดที่เหลืออีก 20,000 กว่าไร่ ต้องมีการจัดสรรณที่ชัดเจนและโปร่งใส โดยจะดําเนินการให้หมดภายใน180 วัน" ร้อยเอก ธรรมนัส กล่าว
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นายกฯ รมว.ดศ. และปลัดกระทรวงดิจิทัลฯ ร่วมพิธีทำบุญตักบาตรบำเพ็ญกุศลฯ เนื่องในวันคล้ายวันสวรรคต ในหลวงรัชกาลที่ 9
วันจันทร์ที่ 15 ตุลาคม 2561
นายกฯ รมว.ดศ. และปลัดกระทรวงดิจิทัลฯ ร่วมพิธีทําบุญตักบาตรบําเพ็ญกุศลฯ เนื่องในวันคล้ายวันสวรรคต ในหลวงรัชกาลที่ 9
นายกฯ รมว.ดศ. และปลัดกระทรวงดิจิทัลฯ
p.p1 {margin: 0.0px 0.0px 10.0px 0.0px; text-indent: 36.0px; font: 18.0px Helvetica; -webkit-text-stroke: #000000}
span.s1 {font-kerning: none}
p.p1 {margin: 0.0px 0.0px 10.0px 0.0px; text-indent: 36.0px; font: 18.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; text-indent: 36.0px; font: 18.0px Helvetica; -webkit-text-stroke: #000000; min-height: 22.0px}
p.p3 {margin: 0.0px 0.0px 10.0px 0.0px; text-align: center; text-indent: 36.0px; font: 18.0px Helvetica; -webkit-text-stroke: #000000}
span.s1 {font-kerning: none}
นายกฯ รมว.ดศ. และปลัดกระทรวงดิจิทัลฯ ร่วมพิธีทําบุญตักบาตรบําเพ็ญกุศล พิธีวางพวงมาลาและถวายบังคม พิธีจุดเทียน เพื่อน้อมรําลึกในพระมหากรุณาธิคุณ เนื่องในวันคล้ายวันสวรรคต ในหลวงรัชกาลที่ 9
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม และนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เข้าร่วมพิธีทําบุญตักบาตรบําเพ็ญกุศล ณ พระลานพระราชวังดุสิต และพิธีวางพวงมาลาและถวายบังคมหน้าพระบรมฉายาลักษณ์พระบาทสมเด็จพระปรมินทรมหาภูมิพลอดุลยเดช บรมนาถบพิตร ณ ท้องสนามหลวง และในช่วงค่ํา ได้เข้าร่วมพิธีจุดเทียน ยืนสงบนิ่งเป็นเวลา 89 วินาที ต่อด้วยชมวีดีทัศน์ประกอบเพลง “พระผู้ทรงเป็นนิรันดร์” เพื่อน้อมรําลึกในพระมหากรุณาธิคุณและร่วมแสดงความจงรักภักดี พระบาทสมเด็จพระปรมินทรมหาภูมิพลอดุลยเดช บรมนาถบพิตร ณ ท้องสนามหลวง โดยมี พลเอก ประยุทธ์ จันทร์โอชา นายกรัฐมนตรี พร้อมนางนราพร จันทร์โอชา ภริยา เป็นประธาน เนื่องในวันคล้ายวันสวรรคตพระบาทสมเด็จพระปรมินทรมหาภูมิพลอดุลยเดช บรมนาถบพิตร เมื่อวันที่ 13 ตุลาคม 2561 ที่ผ่านมา
************************